text: Se 120 år gamle spindemaskiner
  31 juli 2010 kl. 08.27
  Museet Skærbæk Uldspinderi byder indenfor lørdag. Publikum vil få lejlighed til at se nærmere på meget gamle spindemaskiner.
  Alle de spændende gamle spindemaskiner fra 1889 bliver vist frem og demonstreret.
  Det gælder uldtesemaskinen, kartemaskinen, flordelemaskinen og sammentvindemaskinen.
  Også den store selfaktorspindemaskine vil blive afprøvet. 
  Uldspinderiet er det eneste af sin art i hele Danmark, der endnu er fuldt og intakt og køredygtigt.
   
  På åbenthusdagen vil der være rundvisning i spinderiet og forklaring af maskinernes funktion, og der vil blive fortalt om uldspinderiets historie siden dets grundlæggelse i 1889. 
  I spinderiets entré kan man desuden også se en plancheudstilling om spinderiet historie.
  